。今刑部于签分各司之案，多派员会审，殊非覈实之法。嗣后除实有疑难重案，仍准遴派干员会审外，其寻常案件总责令承办之司细心推鞫，俾令各举其职，以杜诿卸。该堂官其加意整饬，钦恤惟刑，用协咸中之庆。」八月，转京畿道监察御史。十九年（1814年），正月，针对癸酉之变善后事宜奏请「严禁妄拏无辜」，上谕：「所奏甚是，此次办理叛案，其从贼逆党必当悉数捕诛，不容一名漏网。但岂得因此株累查拏，扰及良善？近日审讯各处查缉送部之人，多有妄报邀功、挟仇诬陷者，虽审明后即予昭雪，而其人羁禁囹圄，室家播弃，赀产荡然，且有因以瘐毙者。